text: OB: Odense Boldklub; stiftet 1887 som cricketklub. Dyrker fodbold, tennis, bordtennis og cricket. Var i den bedste række ved danmarksturneringens start 1927/28. Dansk mester 1977, 1982 og 1989; med i Superligaen fra dens start 1991. Vandt landspokalturneringen 1983, 1991, 1993 og 2002. Skabte den 6. december 1994 dansk klubfodbolds største sensation: vandt 2-0 over Real Madrid på Santiago Bernabeu i Madrid og slog holdet ud af UEFA-Cuppen. Klubbens første landsholdsspiller var Svend Jørgen Hansen (1942).